ཡང་མཁས་པ་དཔལ་ཆེན་པོའི་མངོན་རྟོགས་རྒྱན་ལས།སྙིགས་མའི་དུས་སུ་བྱང་ཕྱོགས་གེ་སར་ཁྲོམ་གྱི་མཐའ་རས་སུ་སྐྱེས་པ།གཤེན་གྱི་དྲང་སྲོང་ཚུལ་ཁྲིམས་དཔལ་ཆེན་ཞེས་བྱ་བས་སྦྱར།ཞེས།དམིགས་བསལ་ཁོང་གིས་བྱང་ཕྱོགས་གེ་སར་ཁྲོམ་གྱི་མཐའ་ཞེས་གསུངས་པར་དགོས་པ་རྒྱུ་མཚན་ཆེན་པོ་ཞིག་ཡོད་དམ་སྙམ་ཡང་།དཔྱད་གཞི་གཞན་མ་རྙེད་སྟབས་གནས་སྐབས་དེ་མུར་ལུས།འགའ་ཞིག་གིས་ཁོང་གི་འཁྲུངས་ཡུལ་དང་འབྲེལ་བ་མེད་དམ་སྙམ་སྲིད་ཀྱང་།མཁས་པ་དཔལ་ཆེན་སྐུ་འཁྲུངས་ཡུལ་ནི་གཡས་རུ་ཤངས་ཀྱི་གུར་ཞོག་ཟེར་བ་དེར་འཁྲུངས་པར་རྣམ་ཐར་ལས་གསལ།